Duine deighmhisnigh Dái-bhíoth
Domhnall Mac Taidhg Ó Dálaigh
cct
Duine deighmhisnigh Dái-bhíoth; mór fhuair d'ulc is
d'fhíorláindíoth
budh toirrseach le triath oile
fa iath gcoimseach gConaire. Mór n-adhbhar ler chuir i gcéill
mac Séamuis nar thuill toibhéim,
pór glainshlisnigh, an mear mín,
ar bhfear daighmhisnigh Dáibhídh.
Do dhoirt Dáibhídh as mhaith modh
a dhóchas i nDia Athar;
do ghlac fírmhisneach nach fann slat do shídhshlisneach Sagsan.
Do thuig i dtós a aoise
triath Barrach — beart roghaoise — 
rosg mear as creachthóir ar chrodh
gur neamhchóir seadh sa saoghal.
Níor ghlac sé ó soin i-le
ró sgíse im sgéal dá
dhoilghe
dá mbeath go mothuigh sé sin
acht rothuil Dé do dhéinimh.
An lá do-chluin cúis toirrse
far dhéanta dhó doghoillse ní feas doimheanma ann air
an mall soidhealbha sochruidh.
Ní faicthear a bhrón go bráth,
ní théid caitheamh 'n-a chonách
marcach gruaidhmhear as ghlan cruth
níor ghabh buaidhreadh an Barrach.
Meinic fhuair-sean fheidhm docrach
troid leathtrom gleo guasachtach,
gidh eadh níor theith, níor thuill guth
go breith gach bhoill don Bharrach.
Iomdha troid 'n-ar toillead lais
clú le misneach mheic Séamais
fir cholgshnasda nach uar ail
do shluagh bhorbghasda an
Bharraigh.
Fuair iar n-éag a athar dhil
go lór imshníomha Is aisdir
fonn cathardha na síodh sean
ag díon athardha a aithreadh.
Tugsad aighthe i n-aoinfheacht air
Goill Is Gaoidhil Ghuirt Fhionntain
fear séimh nach sochlaointe brígh
an réidh dochlaoidhte Dái-bhídh.
Do chuirsead Goill — is é a
fhíor — 
le neart dá neimhdheoin
Dái-bhíodh
sduaidh chneasaolta go ngné ghloin
i n-easaonta é orthaibh.
Nó gur bh'éigean dó fa dheoidh
dul 'n-a n-aghaidh dá aindeoin
a bheith umhal do b'é a rún
go ré an churadh do chlaochlúdh.
Rug air — is ní hé do thuill — 
d'fhoirneart Is d'iomad leathtruim
aigneadh sídhe múinte mear
cúirte a thíre gur thréig-sean.
An ló nar ghabhsadar Goill
úmhlacht mo chéile chumoinn
téid ar dhíon an déadbhláith
dil;
ní gníomh éadtláith do
fhoillsigh.
Ní toirrse, ní trom lighe,
ní meathtacht, ní meirtnighe
do ghlac an ghéag fheardha fhir,
acht méad meanma Is misnigh.
Gairid dó 'n-a dheaghaidh sin
go bhfuair sé ar son a mhisnigh
fógra síothchána sluaigh Gall
gruaidh fhíochdhána nach anbhfann.
Aoincheann Barrach na mbreath séimh
beirthear leis — lán do
dheighchéill — 
cuairt aithghearr le bhfuair a thoil
go baincheann sluaigh na Sacsan.
Fríoth leis aiseag a fhola;
fuair Dái-bhídh dreach neamhdhona
gnúis fheardha ar nar braitheadh béim
maitheadh a ndearna doi-séin.
Ní fhuil aonfhód tiar ná toir
ná cíos i gcairt an Bharraigh
nar fríoth le grásaibh Dé
dhó
rer chásaigh é fan am-sa.
Do budh mó sa chách a chion
ar ndol Dái-bhídh fa dheireadh
ruire suairc nach saoibhthim gus
ar cuairt go saoirching Séamus.
Neimhiongnadh — dia do rath — 
roimhisneach Bhíocont Barrach
's nach fuil díobh obar nar fhéag
síodh nó cogadh do choimhéad.
Mar an gcéadna a chéile dil
Oiléan óg aigneadh suilbhir
gruaidh soidheargtha as séimh breath
doimheallta a méin 's a misneach. Níor chuir-se i gcéill
do neach
go mbíodh cás trom ná tuirrseach
ná anbhuain ar a gnúis ghloin
fá chúis amhluaidh dá bhfaghaibh.
Inghean Dái-bhídh — Dia dá
díon — 
maith chongbhas aithne an Airdríogh;
ní thuillfe ar neamh diúltadh dhi
bean leis nach diúltar duine. Duine.